open-index/open-wikipedia-markdown huggingface dataset:
Su Connotu

Sa rebellia de **Su Connotu** est sutzedida in Nùgoro e s'est ispartzinada in Sardigna in su de deghenoe sèculu.  

S'episodiu naschet e pigat forma a pustis de is leges emitadas in su 1820 fintzas a su 1858. Custos provedimentos fiant narados "editu de is cungiaduras" (in italianu: *[[Editto delle Chiudende|Editto delle chiudende]]*), fiant bofidos dae Vitoriu Emanuele chi in cussu momentu istoricu fiat re de Sardigna. 

Custas leges autorizaiant a serrare is terrinos, chi fintzas a cussu momentu fiant de sa colletividade, pro creare sa proprietade privada. Sa legge no est mai istada atzetada dae sa populu e tando su guvernu at fatu carchi modìfica in su 1831 e in su 1833, ma de badas. Sa gente at cumentzadu a murrungiare e chesciare maneras bargias in totue. 

In su 1858 sunt istados bendidos is terrinos de is demanios comunales, in ue is bividores teniant su diritu de paschere is bestias e faghere linna pro s'ierru.  

In Nùgoro me su 1868 sa gente s'est rebellada cun is faeddos "Cherimus torrare a su connotu". Ghidados dae Paschedda Zau ant rodeadu su comune e donadu fogu a totus is documentos de comporu e bendida de su demaniu. Giorgio Asproni, chi tando fiat unu de is polìticos chi contaiat de prus in su logu, fiat pro sa reforma e tando chircaiat de nche ghetare is neghes a is preideros pro su carraxu, pero a pustis de totu custos murigos, a pares cun àteros deputados sardos, at pregontadu a su guvernu piemontesu de faghere una chirca a subra sas conditziones econòmicas e sotziales de s'ìsula.
Wrestling

Su **Wrestling**, prus pretzisamente su **professional wrestling**, est una disciplina naschida in sos Istados Unidos a sa fine de s'Ottoghentu. Naschit dae s'isport de sa luta libera (in inglesu, **amateur wrestling**), galu che pare a s'istrumpa sarda, comente una liga professionale de luta organizada pretzisa a sa boxe, cun titulos fatos de chintolzas chi sos campiones gighiant (e gighent finza como) in onzi incontru.
In su Noeghentu su wrestling est divennidu simuladu, ca sos chi organizaìant sos incontros si sunt abbizados chi a differentzia de sa boxe, onzi incontru de wrestling podìat essere meda noiosu. Gai ant detzisu de pre-determinare sos chi deviant binchere, s'istoria de onzi incontru e carchi orta fintzas onzi movida, faghende naschere unu de sos ispetaculos prus sighidos in totu su Noeghentu.

In sas dies nostras, su wrestling est praticadu in meda federatziones in totu su mundu. Sas prus importantes sun sa World Wrestling Entertainment (WWE) in particulare, sa Total Non-Stop Action (TNA) e sa Ring of Honor (ROH). Sas primas duas ant coberidura televisiva in totu su mundu. Cadauna de custas federatziones gighet sas proprias chintolzas e cadauna giamat su propriu campione su "campione e su mundu" e custu arrejonu valede fintzas pro galu totas sas ateras federatziones minores chi bi sunt in totu su mundu (chi sun giamadas "indies"). 
Ateras federatziones importantes chi como sun istadas comporadas dae sa WWE fint sa World Championship Wrestling (WCW) e sa Extreme Championship Wrestilng (ECW);

## Naschida de su wrestling
Su wrestling est naschidu pretzisamente dae sa luta greco-romana, e si differentziaìat dae issa - in sos primos annos - dae sa possiblitate de faghere ateros coppos comente leadas a sas ancas, giaes articulares, cicchereddas e leadas suta 'e sa chintolza.

Su primu campione de cussa noa disciplina (chi giamaìana **free-style-wrestling**) vidi **Tom Jenkins** in su 1899. Duos annos a pustis, su Russu George Hackenschmidt, est diventadu su primu **World Heavyweight Champion** (campione mondiale de sos pisos massimos) dae chi hat binchidu torneos in tota s'Europa.
Hackenschmidt s'annu a pustis est diventadu fintzas campione de greco-romana. Cussu pro ite pro como su wrestling est leadu comente una greco-romana unu pagu divescia. 

In America Tom Jenkins faghet medas incontros cun Frank Gotch, chi resessit a lu binchere in su 1905. Cussos duos s'ant a gherrare su titolu americanu pro paritzu tempus.
Su 3/03/1908 Gotch resessit a binchere Hackenschmidt e divenit su campione mundiale nou, comintzende unu periodu longu de imbatibilitate.

A pagu a pagu s'intelligentzia de su wrestling est abitzende.si chi custu isport cheret pre-determinadu pro essere sighidu de aberus e in sa segunda metade de sos annos deghe cumintzat a divennere su chi est como: una fingidura ispetaculare.
Nostra Segnora de Mesumundu

Sa **cheja de Nostra Segnora de Mesumundu **(jamada finas Santa Maria di Bubalis) est collocada in s'omonima area archeologica, in territoriu de Siligo in Provìntzia de Tàtari. Su tempiu est istadu fraigadu in su VI sec. d.C., a sos tempos de su paba Gregoriu su Mannu subra de sos avanzos de unu insediamentu de epoca romana (II sec. d.C.).
In su 1063 fit in s'elenco de sos benes cuntennidos in s'attu de donazione fattu dae Barisone I a favore de sos padres Benedettinos de Montecassino, umpare a sa cheja de sos Santos Elies e Enoc e terrinos e teraccos. Fidi istada modificada poi de i-su 1065  dae sos padres chi l'aian adattada a sas esigentzias issoro e sas regulas de sa liturgia.
Elena Ledda

**Elena Ledda** (Ceraxius 17 de Maju 1959) est una cantadòra sarda.

## Biografía

Ja dae minore hat contivizadu s'istudiu de sas artes e de pretzisu de sa musica. Difattis hat istudiadu in su conservatoriu de Cagliari s'oboe e su cantu. Cun sos annos cando est bennidu su momentu de seberare issa hat preferidu a una carriera de soprano su cantu sardu.
In su 1979 hat bogadu su primu discu "*Ammentos*", umpare a Mauro Palmas chi est istadu su cumpagnu de trabagliu de sempre. Cun isse creeidi su gruppu jamadu Suonofficina, in cui hant isperimentadu formas noas de su cantu sardu cun arrangiamentos noos. Paret chi sos istudios chi hant fattu Mauro e Elena siant in calchi modu cullegados cun cussos fattos dae Luciano Berio in su 1964 in sos Folk Songs chi haiat iscrittu pro sa muzere sa cantante mesusopranu Cathy Berberian, cantos populares de varias natziones de su mundu. In mesu ai cussos cantos b'haiat puru unu muttu sardu intitoladu **Mottettu de tristura** cantadu dae sa Berberian cun originalidade e sentimentu. In cussu cantu si notant ja unu zertu tipu de arrangiamentu chi hat a influenzare isperienzias de su crossover chi si sunt isviluppadas in sa musica folcloristica dae sos annos 80 in poi.
In su 1984 est bessidu s'album "*Is Arrosas*". In cussos annos Elena Ledda s'est fatta connoschere dae su pubbricu sardu de massa bessende ortas meda in Videolina in su programma televisivu Sardegna Canta. Ma in su matessi tempus issa hat continuadu a chircare attera istradas, infattis in cussos annos collaborat cun artistas comente Andreas Vollenweider,  connottu comente su re de sa new age. Intantu su gruppu Suonofficina diventat Sonos.
Poi 'e sa morte 'e Maria Carta in su 1994 Elena est diventada s'erede naturale de sa cantante de Siligo.
Ultimamente in su 2006 Elena e Mauro Palmas hant iscrittu e prodottu unu progettu nou jamadu "Visioni di Sardegna", inue sunt assemblados filmados antigos de Sardigna recuperados in s'Istituo Luce restaurados sutta sa direzione de Rodolfo Roberti han sonadu 18 musicistas. 

Umpare a Sonos, Elena hat collaboradu cun diversos artistas tipu: Fabrizio De André, Lester Bowie, Don Cherry, Andreas Vollenweider, Savina Yannatou, Maria del Mar Bonet, Paolo Fresu, Noa,  Andrea Parodi, Antonello Salis, Rita Marcotulli, Riccardo Tesi e Gavino Murgia.

## Discografia
*1979 *Ammentos* 
*1984 *Is arrosas*
*1988 *Sonos* 
*1993 *Incanti*
*1999 *Sonos Langanos* 
*2001 *Maremannu*
*2005 *Amargura*
*2007 *Rosa Resolza*
Editto delle Chiudende

S’**editto delle chiudende** (o **editu de sas cungiaduras** in sardu), fit una reforma agrària chi, emanada in su 1820 dae su re de Sardigna Vittorio Emanuele I,  at permissu in Sardigna de fàghere sas tancas serrende sos terrinos, chi finas a tando fint a cumone. Gai est istada introduida sa propiedade privada, cun sa punna de modernitzare e isvilupare s’agricoltura.

Reformas de gai fint istadas fatas in ateras partes de s’Europa, comente a esempiu in Inghilterra, in ue sas tancas fint jamadas *[[enclosures]]*. Su fatu est peroe chi, in Sardigna, sa reforma agrària de sos Sabaudos no aiat tentu contu de su fatu chi non si podiat fàghere sa propiedade perfeta proite bi fit ancora su feudalèsimu.

In tzertas biddas de s'isula (in Logudoro e in Campidanu) sa leze calicunu l’aiat accolta cun s’isperàntzia de mezorare, finas pro su fatu chi b’aiat medas massajos e, serrèndesi su logu, podiant istare pius serenos ca no bi fit su perìculu chi b’intrerat bestiàmine, ma custos fint pagos, sa prus parte de sa zente non fit cuntenta.

In Barbàgia e in Ozzastra sa cosa non fit atzetada pro nudda proite privatizende sos terrinos, chi poi fint sos pàsculos, sa sienda principale de su tretu issoro, sos pastores aiant ite malu passare.

A manu a manu chi sos càmbios beniant postos in essere, sas protestas e sas atziones de sabotàgiu aumentaiant. Zente meda, chi fit abbarrada chena nudda, aiat cominzadu a bandidare. Tando sos Sabaudos aiant acontzadu s’editu in su 1830 e in su 1831, ma su malumore fit meda, est in custos annos chi Melchiorre Murenu aiat cantadu sos versos chi sunt in subra.

## Riferimentos


## Bibliografia

* 
* 

* 

* 

* 

* 

## Boghes curreladas
* Rivolta de su Connottu
Freddie Mercury

**Freddie Mercury** (Stone Town, Zanzibar 5 mes'e argiolas 1946 - Londra, 25 onniasantu 1991) est istetiu unu cantadori de su gruppu rock Queen.

Freddie Mercury est istetiu unu de is prus mannos cantantis de s'istoria de su rock, in primu po sa boxi peculiari i ermosa, e in sa de dus po sa tecnica e sa fortza istravanada ki portada. Unas de is prus bellas cantzonis iscrita e interpretada po issu e stettia *Bohemian Rhapsody*, perou de importu meda podemus arremonai puru *We Are The Champions* e *Barcelona*, cantada paris cun su sopranu ispannyolu Montserrat Caballè. Freddie Mercury est istetiu su 'frontman' de su gruppu Queen, ki a bendiu medas discos me is annos '70 e '80, e si podit nai ki sighid bendendi meda puru mancai Freddie Mercury est mortu. 

Sa bravura de Freddie est connotta in tottu su mundu, e s'istampa lu lummenada commente su 'prus bravu cantadore de semper'.
Comenti composidori at iscritu branus comenti Bohemian Rhapsody, Crazy Little Thing Called Love, Don't Stop Me Now, It's a Hard Life, Killer Queen, Love of My Life, Play the Game, Somebody to Love e We Are the Champions.
Josè Zatrilla y Vico

**Josè Zatrilla y Vico Dedoni y Manca** (Casteddu 21 de austu 1648 - fortzis in Frantza 1720), est istadu unu poete e iscritore sardu chi at iscrittu in ipagnolu (castiglianu).
Fit unu nobile de cultura chi aiat puru leadu parte a sa vida politica de su tempus sou, fit istadu in su Parlamentu dae su 1688 a su 1698. Nominadu Marchesi de Villaclara in su 1701, pagos annos appoi, in su 1706 l'aiana accusadu de traimentu in sos cunfrontos de sa Corona 'e Ipagna e custrintu a s'esiliu inue est mortu, fortzis in Frantza. Hat iscrittu solu duas operas una intitulada ***Poema heroico*** chi est dedicadu a una monza poetessa messicana chi si naraiat Juana Inés De la Cruz  e unu romanzu ***Engaños y desengaños del amor profano***.

## Oberas
* *Poema heroico al merecido a/plauso del el unico Oraculo de/las/Musas, glorioso assombro de los Ingenios, y/Ce/lebre Phenix de la Poesia, la Esclarecida y Ve/ne/rable Señora, Suor Juana Ines de la Cruz Religiosa Professa en el Monasterio de San Geronimo de la Imperial Ciudad de Mexico* , Barcelona, 1696
* *Engaños y desengaños del amor profano*, Napoles, 1687-88, duos tomos

## Bibliografia
* G. C. Marras, ***Un poema sardo-ispano per suor Juana Inès de la Cruz***, in AA. VV., G. C. Marras, (a cura di), Lingue, segni, identità nella Sardegna moderna., Roma, 2000 ISBN 88-430-1495-I
* L. Spanu, ***Monografia di Giuseppe Zatrilla***, Cagliari, 1992
Juana Inés De la Cruz

**Juana Inés de la Cruz** (su nomene beru fit Juana de Asbaje y Ramírez de Santillana) (12 de Sant'Andria, 1651 [o 1648, segundu zertos biografos] – 17 de abrile 1695) fit naschida in d'una idda San Miguel Nepantla in s'istadu de su Messico, dae una mama chi non si fit mai cojuada finzas si aiad appidu 6 fizos dae omines diverscios. 
Juana fit una pizzinna meda intelligente e bella chi a 3 annos ischiat già iscriere e chi fit appassionada a s'istudiu. Aiat imparadu a legere comente autodidatta e at cominzadu a istudiare sas testos antigos in latinu, teologia e poesia. Gai, in pagu tempus sa fama de custa pisedda fit arrivida a Tzitade de su Mèssico e a 13 annos su vicerè ipagnolu l'aiat jamada comente dama 'e corte de sa muzere. 
Puru si fit meda istimada a corte, a 16 annos dezidit de intrare in cunventu e de si faghe' monza, paret pro podet continuare a istudiare e a iscriere. 

A-i custa poetessa, un'iscritore e poete sardu Josè Zatrilla y Vico Dedoni y Manca l'aiat dedicadu unu poema intituladu: *Poema heroico al merecido a/plauso del el unico Oraculo de/las/Musas, glorioso assombro de los Ingenios, y/Ce/lebre Phenix de la Poesia, la Esclarecida y Ve/ne/rable Señora, Sor Juana Ines de la Cruz Religiosa Professa en el Monasterio de San Geronimo de la Imperial Ciudad de Mexico ,* Barcelona, 1696

## Sitos subra s'argumentu
 
Biografia
Inter

**Internazionale Football Club** este una de sas prus importantes isquadras de s'Italia po coppas e tifosos,puitte de tenede 7 milliones in tottu sa Penisola e dechinas de milliones peri su mundu. S'Inter este connotta po essede istada Campione d'Italia ortas meda e po no essede mai calada in Serie B.
Anarchia

Sa peraula **anarchìa** derivat dae su gregu αναρχία (anarchia), chi cheret narrere **'chenza guvernu**'.
S'anarchia est una idea libertaria de un ordine naschidu dae s'autonomia e sa libertade de s'omine contras a donnia forma de podere.
In intro de is anarchicus sardus prus famadus bi sunt Tamasu Serra e Michele Schirru.

## Boghes curreladas
*Mikhail Bakunin
Democratzia

**Democratzia** est una peràula chi derivat dae su gregu *δημοκρατία* chi cheret narrer "potere de su populu". 
Democratzia est unu forma de guvernu in ue su potere est gestidu dae unu parlamentu cumpostu dae rapresentates (o delegados) elègidos cund unu sistema eletorale dae su pòpulu.
Monarchia

**Monarchia** est una peraula chi derivat dae su gregu monárchìs, cumposta dae mónos (μόνος) 'solu, unicu' e -árchìs (ἄρχειν), dae árchein, 'guvernare, cumandare'.
Sa monarchia est unu ordinamentu pulitigu chi prevedit chi a cumandare siat una persone sola, pro tottu sa vida o finas a cando isse e tottu renunziat abdicatzione. Cussa persona si narat re, in Sardigna judike, e d'est cunsideradu diversu dae tottu sos atteros chi sunu sudditos.

Cando su re benit a mancare benit sostituidu da unu re nou, de solitu, pro eredidade, dae unu parente e comunque dae calicunu de famiglia, e cando est gai si narat dinastia.
Bulgària

Sa **Bulgària** (in búlgaru: **България**, *Bǎlgarija*, [bɐɫˈɡarijɐ]), ufitzialmente **Repùblica de Bulgària**, est una natzione in sos Balcanos in s'Europa sud-orientale. Sa capitale est Sofia.

Est membru de sa NATO, de su Cussìgiu de Europa e de s'Unione Europea dae su 2007 e in su 2026 at adotadu s'euro.
## Geografia
Sa Bulgària tenet istèrrida de 110.994 km² e populatzione de unos 7.364.500 bividores. Est su de 16 istados prus mannos de su continente europeu. Allàcanat cun chimbe natziones: in su norte cun sa Romania, in s'ovest cun Sèrbia e Matzedònia de su Norte, in su sud cun Grètzia e Turchia.

## Istòria
Is primas culturas organizadas in territòriu de sa Bulgària ant incomintzadu a s'isvilupare durante su Neolìticu. In s'istòria antiga fiat bìvida dae is tratzes e a pustis dae is persianos, gregos e romanos. Sa costitutzione de unu istadu bùlgaru unidu remontat a su Primu Impèriu Bùlgaru, in su 681 p.C., tempus cando dominaiat subra sa prus parte de is Balcanos, diventende tzentru culturale pro sos islavos durante totu s'Edade Mèdia. 

Cun sa ruta de su Segundu Impèriu Bùlgaru in su 1396, is territòrios fiant passados suta poderiu otomanu pro unos chimbe sèculos. Sa gherra russu-turca (1877-1878) at portadu a sa costitutzione de unu istadu bùlgaru de tres. Sos annos sighidos a s'indipendèntzia fiant caraterizados dae cunflitos cun is istados a làcana. In totu e duas sa gherras mundiales sa Bulgària est istada alleada de sa Germània.

In su 1946 fiant fata istadu sotzialista unipartìticu, parte de su blocu sovièticu. Is primas eletziones multi-partìticas fiant fatas in su 1989, cuntzèdidas dae su partidu comunista a guvernu. Sa Bulgària s'est duncas fata istadu democràticu cun economia de mercadu.

Atualmente, dae su 1991 at adotadu una costitutzione democràtica. Sa Bulgària est una repùblica parlamentare unitària cun artu livellu de tzentralizatzione polìtica, amministrativa e econòmica. 
## Economia
Sas atividades cummertziales e culturales printzipales de sa Bulgària s'agatant in sa capitale, Sòfia. Is setores econòmicos prus fortes sunt s'industria grae, ingegneria elètrica, sa laurera. A fatu de unu perìodu de incudida manna dèpidu a su passàgiu a una economia de mercadu, chi at portadu fintzas a unu collassu econòmicu in su 1997, sa situatzione est torrada a si pesare cun crèschida economica. Cheret naradu però ca prus de su 20% de is traballadores balàngiat prus pagu de 1€ a s'ora, cun rèdditos pro capite paris a su 47% de sa mèdia europea. Membru de s'unione europea, sa Bulgària at adotare s'euro a partire dae su 1 de ghennàrgiu de su 2026.
## Demografia
Sa majoria de is bùlgaros, su 72,5%, bivent in àreas urbanas. Su de ses unu de is bùlgaros bivet in Sofia. Etnicamente is bùlgaros rapresentant s'84,8 de sa popultzione totale, is turcos s'8,8% e is rom su 4,9%. Àteras minorias formant su 0,7% de sa populatzione e su 0,8% non s'identìficant in grupu ètnicu perunu.

Sa Bulgària est un'istadu in crise demogràfica. Tenet crèschida de populatzione negativa dae su 1990, causada de su collassu econòmicu chi at ativadu unu protzessu de emigratzione a manu de àteros istados.
## Àteros progetos
Enkidu

**Enkidu** est una figura de sa mitologia sumera. In sos testos est jamadu puru Enkimdu, Eabani ou Enkita. In su raccontu issu fit una persone areste allevadu dae sos animales e chi non connoschiat sa esistenzia de sa soziedade de sos omines. Dapoi de ae' cumbattidu contra a Gilgamesh, fit diventadu s'amigu sou pius fidadu. Su raccontu de sas avventuras issoro constituidi s'Epopea de Gilgamesh.

## Sa creazione de Enkidu
Segundu sa contascia, Enkidu est istadu criadu cun s'argilla dae Aruru (sa dea mamma) ca li fit istadu demandadu dae su populu de Uruk pro che torrare su re Gilgamesh in sa deretta via. Aruru at fattu a Enkidu a immagine de Anu deus de su chelu e de Ninurta deus de sa gherra.

## Sa metamorfosi de Enkidu
A su cominzu de s'epopea Enkidu reprenta s'archetipu de s'omine areste.
Enkidu viviat cun sos animales arestes e lo protegiada distruende sas trappolas. Ma unu catziadore ivvilidu dae custas secustantzias si fit cunfidadu cun su babbu chi l'aiat cossizadu de andare a preguntare s'ite faghere a su re Gilgamesh. 
Su catziadore andada a ue su re chi li dada a Shamat (una cortigiana) pro «currumpere» s'omine areste. 
Enkidu benit sedottu immediatamente. Dapoi de ses dies e sette nottes passadas cun Shamat, issu chircat de s'avviare, mais sos animales non lu cheren pius e issu no bi la faghet pius a los sighire. Enkidu at perdidu in fortza ma cominzat a usare s'intelligenzia.

## S'incontru cun Gilgamesh

Ispintu dae s'elogiu de Gilgamesh fattu dae Shamat, Enkidu dezidit de andare a affrontare su re e a nde proare sas fortzas. Issa li narat p uru chi Gilgamesh l'aiat sognadu e chi l'est aisettende in Uruk. 
Enkidu incontrada Gilgamesh, ma su cumportamentu de su re in sos cunfrontos de su populu lu faghede arrabbiare. Incomintzad una lotta titanica. E a sa fine, unu reconnoschet de esse' prezisu a s'atteru, sos duos eroes si jurana una amistade eterna.

## Sas impresas

Enkidu ajuada a Gilgamesh in sa gherra sua contra a Humbaba, su mostru guardianu de su buscu de sos cedros. L'ajuat puru pro catziare su Trau celeste mandadu dae sa dea Ishtar.

## Sa morte de Enkidu

Poi de unu sonnu feu, Enkidu cominzat a si deprimere: at malaittu su catziadore e sa cortigiana mandadali pro lu civilitzare. Primu 'e morrer, addietro a sas peraulas de su deus Shamash, los at reabilittados. Gilgamesh pianghet disiperadamente s'amigu. Sa dipartida de Enkidu ispinghet Gilgamesh a partire pro chircare s'immortalidade.
Epopea de Gilgamesh

**S'Epopea de Gilgamesh** este unu poema epicu sumeru, iscrittu 4500 annos faghede subra taulittas de terra cotta. S'epopea non est'atteru chi sas contascias de sas impresas de su re de sa zittade de Uruk Gilgamesh e de s'amigu sou Enkidu. 
Sa Bibbia at leadu cosas meda dae custu poema.

## Sos rinvenimentos de sos iscrittos
In su XIX seculu un inglesu Austen Henry Layard durante unu viaggiu in Mesopotamia aiat incominzadu a faghere iscavos archeologicos e aiat acciappadu duas zittades antigas: Ninive e Nimrod. In sos iscavos est istada agatada sa biblioteca de Ninive chi fit cumposta de taulittas in iscrittura cuneiforme. 

## su Diluviu Universale

In s'epopea de Gilgamesh b'est su contu de su diluviu universale chi ada a esse' raccontadu sucessivamente puru in sa Bibbia. Sa differentzia fra sas duas versiones est chi sos deos sumeros l'aian fattu solu po capricciu inveces su deus de sa Bibbia (Genesi) lu provocat pro punire sos omines chi ant peccadu.
Uruk

**Uruk** (oe jamada Warka) est una tzitade de s'antiga Mesopotamia, a sud de s'attuale Iraq). 
Sa tzitade, fundada in su 5.000 i. C. circa, fit collocada in sa piana alluvionale de su riu Eufrate.
In sa mitologia e in sa litteratura Uruk est famosa pro esse' sa tzitade de Gilgamesh s'eroe de s'Epopea de Gilgamesh. Si pessat puru chi curripondat a sa biblica (Genesi 10:10) Erech, sa tzitade fundada dae su re Nimrod in su Shinar.
Gilgamesh

**Gilgamesh** fit su fizu de Lugalbanda (in sumeru « Re furiosu ») est istadu su quintu re de Uruk e at guvernadu in su 2.600 a. C.

In sa *[[Epopea de Gilgamesh]]*,  est nadu chi Gilgamesh at ordinadu sa costruzione de sas legendarias muraglias de Uruk.
Bibbia

Sa **Bibbia** (dae su gregu *βιβλία* = *biblìa*, plurale de *biblìon*, chi cheret narrere *liberos*) est su liberu sagradu de sa religione de sos ebreos e de sos cristianos.

Sos liberos chi cumponen sa Bibbia sun istados iscritos in d'unu periodu de tempus chi andat dae su 900 a. C. a su 100 d. C. Sos testos pius antigos sunu in su Liberu de sos Juighes ("Cantu de Débora") e de su Pentateuco, chi sun datados in s'época de sos duos regnos (dae su X a su VIII sec. a. C.).

## Bibbia cristiana
Si cumponede de duas partes, Antigu Testamentu e su Nou Testamentu. S'Antigu cumprendet 46 liberos o libereddos. Sos pius nodidos sunt Genesi, Esodu,su liberu de su profeta Isaia, de Geremia; su liberu de sos Salmos. Su Nou Testamentu cumprenedet 27 liberos: ammentamos sos Vangelos: de Mateu, Marcu, Luca e Giuanne. Sas Literas de Santu Paulu, de Santu Padru, s'Apocalisse. S'Antigu Testamentu est istadu iscritu in ebraicu (pagos liberos in gregu). Su Nou Testamentu est istadu iscritu in gregu (*koinè*) in su primu seculu de s'era cristiana.Sa bibbia po seculos est istada "trascrita" a manu dae sos amanuenses, in sos monasterios. Est su primu liberu istampadu dae Gutemberg in su 1400. Oe est traduida intrea o in parte in guasi totas sas limbas. Sa Bibbia est istada bortada in limba sarda (nugoresa) dae Bobore Ruju (Salvatore Ruju, Salvatore Ruiu).Est unu liberu fondamentale po sa cultura occidentale e no solu. Suggetos de sa Bibbia sunt istados presentados in sa pintura, iscultura, literatura, in mùsica e in su tzìnema. In su Medioevu, iscenas de sa Bibbia beniant pintas in sos muros de sas crejas, cando zente meda non ischiat legere, e fut sa Bibbia de sos poberos.
Çatal Hüyük

**Çatal Hüyük** est una tzitade neolitica de s'Anatolia, in Turchia, fundada in su 6500 a.C..
Sa tzitade est istada iscoperta dae sos archeologos a sa fine de sos annos 1950, dapoi in su 1961 e in su 1965 at iscavadu s'archeologo James Mellaart. 

### s'Urbanistica
In sa zittade de Çatal Hüyük sas domos sun attaccadas a pare e sa copertura est a terrazza. A sas domos s'intraiada pro su pius dae sas terrazzas, su cullegamentu a terra avveniat pro mesu de una iscala chi si podiat ritirare. Tra una domo e i s'attera bi fin sas cortes inue bi fit su bestiamine: crabas e airveghes. Sa terrazzas fini meda importantes pruite in cue si faghian guasi tottu sas attividades de domo e in pius fit su puntu de passazzu pro andare dae una domo a s'attera. Custa organitzazione urbana, cun sas domos chena jannas a pianu terra, fit unu sistema de difesa dae attaccos o intrusiones de omines o animales.

### sas Domos
In Çatal Hüyük sa' domos fini divisas in duas cameras. In sa pius manna, in centru, bi fit su foghile e in tundu sos sezzidosos e pianos rialzados pro drommire, in d'unu muru bi fit su furru pro cogher su pane e i sos alimentos. Sa camera minore fit usada pro conservàre sa provvistas de su manigu. In zertas cameras sun istados agatados muros decorados cun pinturas e bassorilievos supra su ghiju, e fortsis custas fini dedicadas a cultos religiosos. Tra sos repertos sunu de signalare sas ceramicas e sos oggettos in pedra, subra tottu ossidiana, chi fit bundante in cussa regione.

### su Cultu 'e sos Mortos

Sos abitantes de Çatal Hüyük sepultaian sos ossos de sos mortos, mascios e feminas distintos, sutta su lettu. Pero, prima de esse sistemados intro 'e domo, sos cadaveres benian lassados a s'aria pro chi sos unturzos apperen devoradu sa petta. Custu sistema est usadu ancora in India e in Persia, inue sos mortos sunu lassados in sas Turres de su selenziu.
Barry Windsor-Smith/campidanesu

**Barry Windsor-Smith**, nomenau candu ki fìara cumenzendi sa carriera cun su nomini donau de su babbu e sa mamma **Barry Smith** (nasciu su 25 Maggio 1949) esti unu pittadori de fumettus inglesu ma sa parti prus manna de su traballu suu esti stetia criada in is Status Unidus.

Is clamoris funti arribaus po issu cun su fumettu Marvel *[[Conan il Barbaro]]* pittau de su 1970 a su 1974 e scrittu de Roy Thomas.
Su Nuraxi

**Su Nuraxi** est una tzitade nuragica affacca a Barumini in Sardigna. Dae su 1997 este iscritu in sa lista de sos Patrimonios de s'Umanidade (World Heritage Sites) de s'UNESCO.

## s'Urbanistica
Sa tzitade at comente puntu generadore sa turre a tres pianos costruida verso su 1500 a.C. edd'est impiantada a segunda de una organizadura gerarchica de s'ipaziu. Sas domos (o pinnettas) pro sa mazore parte sun totu a pianta circolare.

## Bibliografia
*  Bruno Zevi, *Preistoria Alto Medioevo* in "Controstoria dell'architettura in Italia", Roma, 1995
*  Giovanni Lilliu, *La civiltà dei Sardi dal neolitico all'età dei nuraghi*, Torino, 1967.

## Agganzos dae fora
* Photo Gallery Nuraghe Su Nuraxi
* [World Heritage - Ischeda de s'[UNESCO]]
* Modellu in 3D de Su Nuraxi
Bruno Venturini

**Bruno Venturini** (Pagani,  1945)  est unu grande cantante napoletanu est istadu cunsideradu s'ambasciadore de sa musica napoletana in su mundu. In su 1995, su  presidente de sa Repubblica italiana, Oscar Luigi Scalfaro, l'at nominadu  “Grande Ufficiale della Repubblica italiana”. Est su cantante de sa cantone classica napoletana chi at bendidu pius de tottu in su mundu, 80 miliones de copias.
UNESCO

**UNESCO** (akronimu de *United Nations Educational Scientific and Cultural Organization*) est un'agentzia ispetzializada de is Natziones Unidas (**United Nations**) Pesada su 16 de sant'Andria me su 1945. Su propositu de custa organisadura est de agiudu a sa paghe e sa siguresa promovende collaboraduras internatzionales me su campu de is istudios, de s'iscentzia, e de sa cultura pro ki b'eppat prus arrispettu de sa justitzia, de sa leges, de is deretos umanos e de sa libertades fundamentales proclamadas dae sas UN.

Una de is missiones de s’UNESCO est cussa de mantenni una lista de Patrimonios de s'Umanidade. Custos funt logos de importu dae su puntu de vista culturale istoricu o naturale, ki keren amparados e mantennidos in siguresa poite est de importu pro sa comunidade mundiale.

## Pàginas ligadas

* Dii internatzionali de su lìburu e de su deretu de autori
* Dii de sa Terra
Ninive

**Ninive** (Ninuwa o Ninua) fit s'antiga capitale de s'Assiria, sa tzitade est istada fundada in su VI millenniu a.C., subra s'isponda de su Tigri. Su documentu pius antigu inue est fentomada sa tzitade risalit a su 2280 ca. a.C.
In su II millennio, cando passeit sutta su dominu de su regnu de Mitanni, sa tzitade fit unu centru religiosu, cun un importante tempiu de Ishtar. 
Durante su regnu de su re Sennacherib (704 - 681 a.C.) Ninive diventat capitale de su regnu assiru.
In su 612 a.C. sa tzitade est istada dirrutta dae sos Babilonesos e sos Medios decretande sa fine de s'impèru assiru e de sa tzitade.

De Ninive restan sas muraglias de sa tzitade chi sun longas 12&nbsp;km.
Patrimonios de s'Umanidade

Sa **lista de su patrimoniu mundiale** est istabilida dae su Comitadu de su patrimoniu mundiale de s’Organizatzione de sas Natziones Unidas pro s'Educatzione, s'Iscentzia e sa Cultura (UNESCO).
[thumb|200px|right|Sa [Loggia 'e sa Seda, in València (Ipagna)]]
S'iscopu de su programma est de catalogare e arribare sos sitos (logos) chi jamamus *culturales* ou *naturales* de importu pro su patrimoniu (héritage) comune de s’umanidade. A zertas cunditziones sos sitos catalogados poden ottènnere fundos de s'organizatzione *[[World Heritage Fund]]*. Su programma est istadu criadu cun sa *Conventzione pro sa Protetzione de su Patrimoniu Culturale e Naturale Mundiale*, chi est istadu adottadu in sa cunferentzia generale de s’UNESCO su 16 de s.Andria de su 1972. A su 2006 cussa cunventzione fit istada ratificada dae 184 Istados Membros.
Segundu s'ultima lista aggiornada a sa riunione de s'UNESCO in sa tzitade de Québec s'8 de triulas de su 2008, b'at 878 sitos (de i custos 679 sun benes culturales, 174 naturales e 25 de varias calidades) presentes in 145 Natziones de su mundu.
[thumb|200px|Sa [Muraglia Cinesa]]
## Origines
* Cunzettos antigos: sas sette meraviglias de su mundu
* 1972 : Conventzione pro sa protetzione de su patrimoniu mundiale, culturale e naturale
* 1976 : creatzione de su Comitadu de su patrimoniu mundiale
* 1978 : primos logos iscrittos in sa lista de su patrimoniu mundiale
* 1992 : creatzione de su programma « Memoria de su Mundu », pour sa preservatzione de su patrimoniu documentariu
* 1998 : creatzione de su programma « Proclamatzione de sos capolavoros de su patrimoniu orale e immateriale »
* 2003 : Conventzione pro sa protetzione de su patrimoniu culturale immateriale

## Referèntzias
Musica sarda

Sa Sardigna tenet una traditzione musicale chi, cunfromma a su continente italianu, la distinghet culturalmente in manera jara pius de ogni atera cosa. Sas printzipales manifestadas sunt su *[[cantu a tenore]]* chi est unu cantu polifonicu, sas launeddas, un'istrumentu antigu, a tres boghes, fattu de canna, e su cantu a chiterra.
Pompeo Calvia

**Pompeo Calvia** (Tathari, 1857-1919) fidi un'iscritore sardu. Este cunsideradu su massimu esponente de sa poesia in tattaresu. Fit grande amigu de Enrico Costa, e sos iscritos suos sun istados regoltos in *Sassari Mannu* (1912), in *Lu vinu nobu*, gai comente su dramma istoricu *Rosa Quiteria*, ambientadu in su Judicadu de Arborea.
Giovanni Spano

**Giovanni Spano** (Piàghe, 3 de Martzu 1803 - Cagliari, 3 de Abrile 1878), fit unu preideru, unu linguista, un archeologo e unu collezionista est istadu unu de sos primos archeologos a istudiare sas antighidades de sa Sardigna.

In su 1812 dae Piàghe partit a Tàtari a istudiare in s'iscola de sos padres Scolopi. In su 1820 rezeit su titulu de Magister artium liberalium e in su 1825 si laureat in Teologia. In su 1827 si ordinat preideru. In su 1830 si trasferit a Roma, e continuat a istudiare su gregu antigu e incomintzat a istudiare s'arabu e s'ebraicu. 
In su 1834 benit numenadu docente universitariu de teologia e limbas orientales in s'Universidade  de Casteddu e direttore de su Museo archeologicu. In su 1854 est elegidu retttore de s'Universidade de Casteddu.
In su 1871 diventat senadore de su Regno d'Italia.
Bharrat Jagdeo

**Bharrat Jagdeo** est nàskidu in Unity Village (Guyana) su 23 de frealzu de su 1964, de religione induista. 
In su 1990 Jagdeo s'at leadu unu master de Economía in Mosca (Russia), cando est torradu in Guyana at trabagliadu comente economista in sa Segretería de Istadu de Pianificatzione finas a sa vittoria de su Partidu Populare Progressista (Partidu Socialista) in sas eletziones de su 1992. In su 1993 est diventadu Ministru de s'Economia, dae su 1999 est su presidente de sa Guyana.
Su presidente Jagdeo s'est distintu pruite, pro frimmare sa deforestazione, chi est sa mazore attividade economica de sa natzione, at propostu de dare sa foresta tropicale a pagamentu a organitzaziones publicas e privadas, a tales chi issa restet intrea e potat servire comente frenu a s'effettu serra, chi oramai est diventadu unu problema seriu. In pius sa foresta podet essere utilizzada pro ecoturismu e pro istudios farmaceuticos.
Guyana

thumb|right|250px|Bandella de sa Guyana.
thumb|250px|Collocatzione de sa Guyana
Sa **Guyana** est una repubblica (su nomene justu est *Co-operative Republic of Guyana*) (214.970 km², 697.181 bividores, sa capitale si narat Georgetown). Este sa pius a ovest de sas Guayanas, este una natzione de su nord de s'América de su Sud. 
Est a lacana cun su Surinam, cun su Venezuela e cun su Brasile. 

## Etimologia
* Guyana: in sa limba locale Guiana, cheret narrer sa ‘terra de s'abba meda’, ca b'ada meda rios in cussu territoriu.
[thumb|right|250px|Famiglia de amerindios Caraïbos, comente los immaginaiat [John Gabriel Stedman in su 1818]]
## Istoria
Abitata in origine dae tribùs de Arawaks (in it. aruachi) e caribos (in it. caribi), s'attuale Guyana, est istada esplorada dae sos europeos dae sos primos annos de su 1500. In su 1600 sos olandesos b'an fundadu sos primos insediamentos istabiles, criende tres colonias: Essequibo (1616), Berbice (1627), e Demerara (1752). 
Verso sa fine de su 1700 sos inglesos aian leadu controllo de su logu. In su 1814 sos olandesos ana zedidu formalmente a sa Gran Bretagna sas tres colonias cun sa frimma de una Conventzione de Londra. Dae su 1831 sas tres colonias sunt diventadas un unica colonia connotta cun su numene de "Guyana Britannica".

Custa fit s'unica colunia britannica in sa regione, diffattis si naraiat British Guyana. Sa natzione est diventada indipendente in su 1966.

Su presidente est Bharrat Jagdeo

### Una tragedia singolare
In su 1974 vicinu a Port-Kaituma est istada criada sa comunidade **Jonestown** dae su padre Jim Jones, chi fit su cabu de una setta jamada su Tempiu de su Populu. Sa noticia chi aiat fattu su giru 'e su mundu fit cussa, de su 18 novembre 1978, de su suicidiu collettivu de 914 persones de sos cales 276 fini criaduras.

## Economia
Sa Guyana est una natzione meda povera. Una de sas printzipale' risorsas de sa natzione este sa deforestatzione de sa foresta tropicale chi coperit su 75% de su territoriu.
Ultimamente su presidente Jagdeo, pro frimmare sa deforestazione, at propostu de dare sa foresta tropicale a pagamentu a organitzaziones publicas e privadas, a tales chi issa restet intrea e potat servire comente frenu a s'effetto serra, chi oramai est diventadu unu problema seriu. In pius sa foresta podet essere utilizzada pro ecoturismo e pro istudios farmaceuticos.
Una sotziedade inglesa de Londra sa Canopy Capital at frimmadu pro mantennere intatta Iwokrama chi est un'area de 370.000 ha. Pro custu affare in sa Guyana ana a bintrare 60 milliones de dollaros americanos a s'annu.
Ishtar

Custa dea est jamada **Inanna** dae sos Suméros, **Ishtar** dae sos Babiloneses et Ashtart in limba fenicio-punica. Su fattu chi at tantos numenes est determinadu dae s'importantzia de s'attividade culturale e mitologica chi no est mai istada aggualada dae niunattera dea in su Mèdiu Oriente.
Kristin Asbjørnsen

Kristin Asbjørnsen (12 de Maju de su 1971). Est una cantanti e componidora norvegesa specializzara in musiga gospel.

## Discografia

### Med Dadafon
**[[Coloured Moods]]* (1998) 	
**[[And I Can't Stand Still]]* (2002) 	
**[[Release Me]]* (2002) 	
**[[Visitor (disco)|Visitor]]* (2002) 	
**[[Harbour (disco)|Harbour]]* (2004) 	
**[[Lost Love Chords]]* (2005) 	

### Med Krøyt
**[[Sub (disco)|Sub]]* (1997) 	
**[[Low (disco)|Low]]* (1999)
**[[Body Electric]]* (2001) 	
**[[One Heart is too Small]]* (2001)

### Med Kvitretten
**[[Voices (disco)|Voices]]* (1996)
**[[Everything Turns]]* (1999) 	
**[[Kloden er en snurrebass som snurrer oss]]* (2002) 	

### Annet
**[[Smak av himmel, spor av jord]]* (2001)
**[[Seafarer's Song]]* (2004, cun Ketil Bjørnstad)
**[[Factotum (disco)|Factotum]]* (2006)
**[[Wayfaring Stranger]]* (2006)

## Collegamentus a foras
*http://www.kristinsong.com
Logudoro

Su **Logudoru**  est una regione istòrica e geogràfica de su nord de sa Sardigna. 

## Istoria
Costituida prinzipalmente dae terrinos vulcanicos, custa zona dae sa preistoria est sa prus fertile de s'isula. Pro custu motivu fit sa prus frequentada, comente est probadu dae sa presentzia de meda nuraghes.

## Geografia

Su Logudoru fisicamente tene comente lacanas sos montes de Osile-Nulvi a su Nord, su riu Coghinas a s'Est, e su sistema Montiferru-Marghine-Goceano (sa Costera) a su Sud. 

Faghent parte de su Logudoru sas sub-regiones de su Tattaresu, su Coros, su Monteacuto, su Meilogu, sa Nurra e sa Planargia.

Sas biddas printzipales sunt Uttieri, Ittiri, Bosa, Ossi, Bonorva, Piàghe, Puthumajore e Thiesi. Ateras biddas importantes sunt Pattada, Buddusò, Oschiri, Berchidda.

## Boghes Ligadas

*Logudoresu
Jamison Young

**Jamison Young** est unu cantautori e musicista australianu.

Immoi bibiri a Praga. Sonara sa ghitarra e s'armoniga. Cantara sa cantzoni finali de su film X-Files: Voglio crederci.

## Discografia
*Shifting Sands Of A Blue Car* (2005)

## Acàpius de foras
*http://www.jamyoung.net
Angola

S**'Angola** (ufitzialmente *Repùblica de Angola*) est un'istadu postu in sa costa otzidentale de s'Àfrica meridionale. 
Cun istèrrida de 1.246.700 km² est su de sete istados africanos pro istèrrida e làcanat a norte cun sa Repùblica Democràtica de su Congo, a est cun su Zàmbia, a sud cun sa Namìbia e a ovest s'acarat in s'otzèanu Atlànticu. Faghet parte de s'istadu fintzas s'exclave de Cabinda posta a sa làcana intre Repùblica Democràtica de su Congo e Repùblica de su Congo. Sa capitale e tzitade prus manna est Luanda.

Su territòriu de s'Angola est abitadu giai dae de su Paleolìticu, e at acasagiadu una variedade manna de grupos ètnicos, tribùs e regnos. S'istadu natzionale de s'Angola at tentu orìgine de sa colonizatzione portughesa, incumentzada cun aposentamentos in sa costa e trading post fundados in su de 16 sèculos. In su de 19 sèculos is colonos europeos aiant incumentzadu a s'aposentare in s'internu. Sa colònia portughesa chi si diat faghere a pustis Angola no at tentu is làcanas atuales fintzas su de 20 sèculos, pro neghe de sa resistèntzia de grupos comente a is Cuamato, is Kwanyama e is Bundas.

A pustis de unu abbolotu anti-coloniale longu, at otentu s'indipendèntzia in su 1975 che a Repùblica Populare de Angola marxista-leninista, un'istadu monopartidicu sustentadu dae s'Unione Soviètica e dae Cuba. Sa gherra tzivile intre su *Movimentu Populare de Liberatzione de s'Angola* a su guvernu e is rebeldes anti-comunistas de s*'Unione Natzionale pro s'Indipendèntzia Totale de s'Angola*, sustentados dae sos Istados Unidos e de su Sudàfrica, est durada fintzas a su 2002. S'istadu soberanu dae tando s'est fatu una repùblica costitutzionale presidentziale unitària relativamente istàbile.

S'Angola possedit riservas minerales e de petròliu ampras, e s'economia sua est intre de is chi prus a sa lestra sunt creschende in su mundu, ispetzialmente dae sa fine de sa gherra tzivile. Nointames, s'istandard de vida abarrat bàsciu pro casi totu sa populatzione, e s'isperu de vida in Angola est intre de is prus bàscios in su mundu, mentras sa mortalidade infantile est intre is prus artas. Sa crèschida econòmica angolana no est omogènea, cun sa majoria de sa richesa natzionale cuntzentrada in una fita de populatzione meda reduida.

S'Angola est un'istadu membru de s'Organizatzione de sas Natziones Unidas, de s'Opec, de s'Unione Africana, de sa Comunidade de sos Istados de limba portughesa e de sa Comunidade de isvilupu de s'Àfrica meridionale. Si tratat de un'istadu meda multiètnicu, e sa populatzione de 25,8 milliones de persones partenet a diversos grupos tribales, chi faghent relatu a traditziones distintas. Sa cultura angolana rifletet sèculos de domìniu portughesu, in piessignu in sa limba e in sa Crèsia catòlica.
## Àteros progetos
Botswana

Su **Botswana** ufitzialmente **Repùblica de su Botswana** (in inglesu *Republic of Botswana*; in setswana *Lefatshe sa Botswana*) est un'istadu indipendente de s'Àfrica meridionale. Sa capitale est Gaborone.

Làcanat cun su Sudàfrica a sud, cun sa Namìbia a ovest e a norte, cun su Zimbabwe a nord-estu; non tenet bessidas a mare. S'istadu tirat a 58.1730 km² e est populadu dae 2.254.068 bividores cun una densidade de 3,7 ab/km². 

Is limbas ufitziales sunt s'inglesu e su tswana, limba de su pòpulu omònimu, chi tenet istatus de limba natzionale. Cun su nùmene de *Bechuanaland* est istadu protetoradu britànnicu fintzas su 1966, annu cando aiat otentu s'indipendèntzia. 

Est unu de sos istados prus istàbiles de Àfrica. Politicamente est organizadu comente una democratzia e segundu sos organismos internatzionales retzit calificatziones bonas pro su chi pertocat su respetu de is deretos umanos.

S'economia, ligada in manera istrinta a sa de su Sudàfrica, est basada subra su pesamentu e subra sa bogadura, in piessignu de diamantes.

Su Botswana presentat unu de is tassos prus artos de su mundu de infetados dae HIV. In su 2002 su 38,8% de sa populatzione adulta fiat seropositiva. In su 2003 su guvernu at cumintzadu unu programma chi incluet s'amministratzione gratùita o econòmica de meighinas genèricas antiretrovirales e una campagna informativa destinada a parare s'ispaniadura de su virus.

## Àteros progetos
Burkina Faso

Su **Burkina Faso**, fintzas a su 1984 **Artu Volta** (in frantzesu *Haute-Volta*), est un'istadu indipendente de s'Àfrica otzidentale chentza de essidas in su mare. Sa capitale sua est Ouagadougou.

Tenet una superfìtzie de 274.200 km² e làcanat cun su Mali a norte, su Niger a estu, su Benìn a sud-estu, su Togo e su Ghana a sud e sa Costa de Avòriu a sud-ovest. Sa forma sua de guvernu est una repùblica semi-presidentziale su cale cabu de istadu, elègidu ogni chimbe annos, est fintzas responsàbile de s'esecutivu. Sa populatzione totale istimada a su 2020 de su World Factbook de sa CIA est de pagu inferiore a is 21 milliones de bividores, sende su tzensu prus reghente in su Paisu de su 2006.

Ex colònia frantzesa fintzas su 1960, annu cando at otentu s'indipendèntzia assumende su nùmene de Artu-Volta, dae su nùmene de s'frùmene omònimu su cale cùrsu superiore rugrat su Paisu. Su 2 austu 1984 su tando presidente Thomas Sankara at cambiadu su nùmene de s'Artu-Volta in Burkina Faso chi signìficat "*sa terra de sos òmines intregos*" in more e in bambara, chistinadas respetivamente dae s'etnia mossi e de s'etnia dioula chi bivent in su Paisu. Su decretu presidentziale est istadu cunfirmadu dae s'Assemblea Natzionale duas dies a pustis.

Sighende is sortes de unos àteros paisos africanos decolonizados, su Burkina Faso est istadu caraterizadu pro bona parte de s'istòria indipendente sua de vàrios corfos de istadu e ditaduras esplìtzitas o *de facto*: una prima furriadura de regìmene s'at tentu in su 1966 a chi aiat sighidu unu perìodu ditatoriale fintzas a su 1978; unu segundu fiat acontèssidu in su 1980 cun unu guvernu a pustis ispoderadu in su 1980; a issos aiat sighidu sighidu su guvernu de imprenta sotzialista e tertzumundista de Thomas Sankara chi efiat istadu ochidu dae un'aversàriu polìticu chi diat tènnere su pòdere dae su 1987 a su 2014; de custa data su Burkina Faso est ghiadu dae unu presidente e unu primu ministru tzivile e is militares non sunt prus a su guvernu deretu de su Paisu.

Sa limba ufitziale de su Burkina Faso est su frantzesu e sa moneda est su francu CFA de s'UEMOA, moneda cumpartzida cun Paisos de sa matessi àrea africana comente a Benìn, Costa de Avòriu, Niger e Senegàl.

## Galleria de immàgines

Image:Burkina Faso Map.jpg
Image:Sudanese Style Railway Station Bobo Dioulasso Burkina Faso.jpg
Image:Ouagadougou (3839513403).jpg

## Àteros progetos
Burundi

Su **Burundi** est un'istadu de s'Àfrica tzentru-orientale, postu in unu altipianu in sa rezone de sos Lagos Mannos, a s'oru est de su lagu Tanganica. Sa capitale est dae su 2019 Gitega, mancari sa tzitade pius populada, e finas capitale pretzedente siat Bujumbura. Sas limbas ufitziales sunt su frantzesu e su kirundi.
S'istadu at superfìtzie de 27.834 km²  e at una populatzione de unos 10.800.000 abitantes. Làcanat in su norte cun su Ruanda, in s'ovest cun sa Repùblica Democràtica de su Congo e in s'est e in su sud cun sa Tanzània. Mancari siat unu istadu chene mare, una parte de sa frontera otzidentale acarat su lagu Tanganica.

Sos pòpulos Twa, Tutsi e Hutu ant ocupadu su paisu dae sa formatzione sua chimbe sèculos faghet. Su Burundi est istadu guvernadu che unu regnu dae su pòpulu tutsi durante pius de duoghentos annos. Sende gasi, a su cumintzu de su de 20 sèculos, Germània e Bèlgiu aiant ocupadu sa rezone, e Burundi e Ruanda fiant fatos colònia europea connota cun nòmene de *Ruanda-Urundi*.

Su nùmene antigu de su paisu fiat *Urundi-Ubrundi-Bruwanda*. Urundi est s'incurtzadura de "Urundi Ruanda" ("*S'àteru Ruanda*"), gosi comente sos fortzas coloniales belgas costumaiant si refèrrere a su territòriu. Su nùmene atuale de su paisu benit dae su limbazu bantú Kirundi.

S'instabilidade polìtica acontèssida in sa rezone pro neghe de diferèntzias intre sos tutsis e sos hutus, at provocadu una gherra tzivile a metade de su de 20 sèculos. In die de oe, su Burundi est guvernadu che una repùblica rapresentativa presidentziale democràtica. Su 62% de sa populatzione est catòlica, su 8% est musulmana e sa pertzentuale chi abarrat est animista o partenet a àteras relizones cristianas.

Su Burundi est unu de sos deghe paisos pius pòberos de su mundu e at su segundu PIB peròmine pius bassu segundu sa Banca Mundiale, a pustis de sa Repùblica Democràtica de su Congo. Su PIB de su Burundi est bassu pro neghe de sas gherras tziviles, de sa corrutzione, de s'atzessu limitadu a s'educatzione e de sos efetos de su HIV/SIDA. Est un'istadu densamente populadu, cun un'emigratzione sustantziale. Su cobaltu e su ràmene sunt sas risursas naturales printzipales suas, e unas de sas esportatziones majores sunt su tzùcaru e su cafè.

## Galleria de màgines

Image:By-map.png|thumb|Burundi
Image:BujumburaFromCathedral.jpg|thumb|Bujumbura
Image:Flag of Burundi (1962–1966).svg|thumb|Burundi flag


## Àteros progetos